Un pal de senyera “francès” (naciódigital.cat) | CATALUNYA NORD per la INDEPENDÈNCIA - www.catalunyanord.cat
← La lluita per la llengua a les Illes (vilaweb.cat)
A Nord-Amèrica ja en parlen… (de vilaweb.cat) →
Un pal de senyera “francès” (naciódigital.cat)
Els francesos tornen al Born, 300 anys després
Un pal de senyera de 17,14 metres i “made in France” recordarà el setge borbònic
B.F. | Actualitzat el 04/09/2013 a les 11:10h
Arxivat a: Societat, 1714, França, Born
El pal de la senyera en record al 1714 ja ha sortit cap a Barcelona. Foto: ‘La Dépêche du Midi’.
Roda el món i torna al Born. La dita, un cop més, s’ha fet realitat. Si, fa 300 anys, les tropes franceses van assetjar els resistents de Barcelona per ajudar Felip V a conquerir la ciutat, ara el Born tornarà a tenir un vincle sentimental amb França. El mastodòntic pal de 17,14 metres d’alçada que farà onejar una bandera catalana davant del futur Born Centre Cultural, en record al setge borbònic del 1714, serà ni més ni menys que “made in France”.
Així ho assegura el diari La Dépêche du Midi, que explica que el pal de bandera de 17,14 metres d’alçada i 80 centímetres de diàmetre ja ha sortir del taller Rivière Charpentes, a Labège, prop de Tolosa de Llenguadoc.
Segons el diari, l’Ajuntament de Barcelona havia encarregat el pal a una empresa local, que al seu torn els n’ha subcontractat la construcció. L’article assenyala que els fabricants són conscients que l’alçada de 17,14 metres “no és innocent”, en tant que el 1714 “Catalunya va perdre la seva autonomia en benefici de la Corona d’Espanya, llavors en mans del rei de… França, un tal Felip V, nét de Lluís XIV”.
“300 anys després, el 2014, el poble català aspirarà més que mai a recuperar la seva independència que els francesos els van confiscar! I heus aquí una empresa de Tolosa és en certa manera una portador d’aquesta noble aspiració que, en aquest estiu del 2013, encara no és res més que un dolç somni”, sosté el diari.
El Born Centre Cultural recordarà el setge del 1714. Foto: Marçal Font.